|  |  |
| --- | --- |
| Vordingborg Spildevand A/SDanmarksvej 14760 VordingborgAtt.; Lars Hagbarth | **Sagsnr.:** 23-015208**Dok.nr.:** 23-015208-13**Natur og Vand****Sagsbehandler**Erik Rasmussen55 36 24 86erra@vordingborg.dk4. april 2024 |

# Afgørelse om midlertidig bygge- og ressourceplads på matr.nr. 3cp Iselingen Hgd. ikke skal miljøvurderes.

# Projekterne skal ikke have udarbejdet miljøkonsekvensrapport.

Kære Lars Hagbarth, Vordingborg Spildevand A/S

Du har ansøgt om miljøvurdering af projekt om etablering af bygge- og ressourceplads på matr.nr 3cp Iselingen Hgd. I Nyråd.

Vordingborg Kommune har foretaget en screening efter miljøvurderingsloven (VVM) af dit projekt.

# Afgørelse

Screeningen af projektet har vist, at der ikke er væsentlige påvirkninger af miljøet fra det. Der skal derfor ikke udarbejdes en miljøkonsekvensrapport af det anmeldte projekt. Afgørelsen meddeles efter miljøvurderingslovens § 21.

# Begrundelse

Projektet er optaget i miljøvurderingslovens bilag 2 b) Anlæg til bortskaffelse af affald (projekter, som ikke er omfattet af bilag 1).

Derfor skal projektet screenes, for om det har væsentlige miljøpåvirkninger. Det gøres som beskrevet i lovens bilag 6.

Screeningen er foretaget på baggrund af de anmeldte oplysninger og vurderet i et skema. Screeningsskemaet vedlægges som bilag.

Screeningen har vist at projektet kan medføre miljøpåvirkninger i form af støj og støv fra aktiviteterne og risiko for påvirkning af grundvandet. Projektet er udformet på en måde, så eventuelle påvirkninger har en minimal risiko for påvirkning af miljøet og projektet er desuden midlertidigt.

Derfor vurderes det, at projektet ikke medfører væsentlige miljøpåvirkninger og derfor ikke skal have udarbejdet miljøkonsekvensrapport – dvs. skal ikke miljøvurderes.

# Lovgrundlag

LBK. Nr. 4 af 3.januar 2023 om miljøvurdering af planer og programmer og af konkrete projekter (VVM).

# Offentliggørelse

Afgørelsen vil blive offentliggjort på Vordingborg Kommunes hjemmeside fra den 4. april 2024 til og med 2. maj 2024, hvor klagefristen udløber.

# Klagevejledning

I og andre med retlig interesse i sagens udfald kan efter miljøvurderingslovens § 49 klage over denne afgørelse for så vidt angår retlige spørgsmål. Hvis I ønsker at klage, kan det ske til Miljø- og Fødevareklagenævnet. Klager indsendes på Klageportalen, der kan findes på [borger.dk](http://www.borger.dk/) og [virk.dk](http://www.virk.dk/). Privatpersoner skal betale et gebyr på 900 kr. mens virksomheder og organisationer og foreninger skal betale et gebyr på 1.800 kr. Gebyret skal betales med betalingskort i Klageportalen.

Hvis I har spørgsmål til systemet, eller oplever fejl i systemet kan Miljø- og Fødevareklagenævnets supportfunktion kontaktes på nmkn@naevneneshus.dk eller på telefon 72 40 56 00.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis I ønsker at blive fritaget for at bruge Klageportalen, skal der sendes en begrundet anmodning til kommunen. Kommunen videresender anmodningen til Miljø- og Fødevarer nævnet, der træffer afgørelse om anmodningen kan imødekommes.

Klagefristen er 4 uger efter offentliggørelse af afgørelsen, det vil sige, at klagen skal være indtastet og gebyret til Klageportalen betalt senest 2. maj 2024 inden kl. 23.59.

# Civilt søgsmål

Hvis afgørelsen ønskes prøvet ved domstolene, skal søgsmål jf. miljøvurderingslovens § 54 være anlagt senest 6 måneder efter, afgørelsen er meddelt, det vil sige senest den 4. oktober 2024.

Har du spørgsmål til afgørelsen, er du velkommen til at ringe eller maile til mig.

Venlig hilsen

Erik Rasmussen
Miljømedarbejder